**П Р О Т О К О Л № 50**

Днес, 15.03.2021 год., се проведе заседание на ОИК – Камено. Заседанието започна в 17.30 часа. На събранието присъстват общо 10 членове на комисията, а именно:

1. Живко Бойков Бойчев – Председател на ОИК;

2.Ахмед Назим Мехмед – Зам.председател на ОИК;

3.Мария Карчева Янова – Зам.председател на ОИК;

4.Димитър Киров Петров – Секретар на ОИК;

5.Розалия Данаилова Бобева – Член на ОИК;

6.Тодор Кънев Калев – Член на ОИК;

7.Цветелина Иванова Господинова – Член на ОИК;

8.Катя Пенчева Желязкова – Член на ОИК;

9.Татяна Борисова Михайлова – Член на ОИК;

10.Коста Кирилов Влъчков – Член на ОИК;

11.Ирина Николчева Ангелова – Член на ОИК;

Председателят на ОИК – Камено констатира, че е налице кворум и обяви заседанието за открито. Председателят на ОИК предложи заседанието да протече по следния дневен ред:

**1.** Предсрочно прекратяване на пълномощията на Димитров Андонов Николов – общински съветник в Общински съвет Камено за мандат 2019-2023 год. и обявяване на избран за общински съветник на следващия в листата на ПП Движение за права и свободи;

Гласували „ЗА”– 11 души; „Против”– 0. Предложението за дневен ред се приема.

След приемането на дневния ред се пристъпи към разглеждане на точките от него и вземане на решения, както следва:

**По т.1 от дневния ред:** *Предсрочно прекратяване на пълномощията на Димитров Андонов Николов – общински съветник в Общински съвет Камено за мандат 2019-2023 год. и обявяване на избран за общински съветник на следващия в листата на ПП Движение за права и свободи*

Със свое решение № 200/07.03.2021г. Общинска избирателна комисия – Камено е обявила за избран за кмет на кметство с.Трояново, община Камено Димитров Андонов Николов. Същевременно, със свое решение № 145/28.10.2019г. ОИК Камено са обявени избраните общински съветници в Общински съвет Камено за мандат 2019-2023 год., сред които като избран е и Димитров Андонов Николов от листата на ПП Движение за права и свободи.

Съгласно чл.30, ал.4, т.4 от ЗМСМА „Пълномощията на общинския съветник се прекратяват предсрочно ... при избирането му за народен представител, министър, областен управител или кмет, при назначаването му за заместник-министър, заместник областен управител, заместник-кмет, кметски наместник или на щатна длъжност в съответната общинска администрация;“. В случая, общинският съветник Димитър Андонов Николов е избран за кмет на кметство, като до изтичане на срока за обжалване не са постъпили жалби срещу решението за избирането му. Предвид изложеното ОИК Камено счита, че следва да бъдат прекратени правомощията на Димитър Андонов Николов като общински съветник. Съгласно разпоредбата на чл.87, ал.1, т.24 от Изборния кодекс при предсрочно прекратяване на пълномощията на общински съветник ОИК обявява за избран следващия в съответната листа кандидат. В тази насока е и нормата на чл.458, ал.1 от ИК, според която „Когато пълномощията на общински съветник са предсрочно прекратени, общинската избирателна комисия обявява за съветник следващия в съответната листа кандидат.“.

Съгласно резултатите от проведените на 27 октомври 2019 година избори за общински съветници, следващ кандидат за общински съветник от листата на ПП Движение за права и свободи е Асен Чанков Факалийски.

Предвид гореизложеното и на основание чл.30, ал.4, т.4 и ал.7 от Закона за местното самоуправление и местната администрация във вр. с чл.87, ал.1, т.24 от Изборния кодекс и чл.458, ал.1 от ИК, ОИК - Камено, прие следното

**РЕШЕНИЕ № 201:**

ПРЕКРАТЯВА предсрочно пълномощията на Димитров Андонов Николов, ЕГН ............ – общински съветник в Общински съвет Камено.

Анулира удостоверението за избор на общински съветник, издадено на Димитров Андонов Николов.

ОБЯВЯВА за избран за общински съветник Асен Чанков Факалийски, ЕГН .............

На избрания кандидат да се издаде удостоверения за избран общински съветник.

Решението може да се обжалва пред Административен съд – Бургас, в 7-мо (седмодневен) срок от обявяването му, чрез Общинска избирателна комисия – Камено..

Препис от решението да се изпрати на Председателя на Общински съвет – Камено.

Препис от решението да се изложи на информационното табло на Общинска избирателна комисия – Камено и да се публикува на интернет страницата.

Гласували „ЗА”– 11 души; „Против”– 0.

Поради изчерпване на дневния ред, председателят на ОИК – Камено обяви закриването на заседанието.

**ПРЕДСЕДАТЕЛ:\_\_\_\_\_\_\_\_\_\_\_\_\_\_\_\_\_\_**

**/Живко Бойчев/**

**СЕКРЕТАР:\_\_\_\_\_\_\_\_\_\_\_\_\_\_\_\_\_\_\_\_\_\_**

**/Димитър Петров/**